Caledomicrus

Se Systematisk inndeling

Caledomicrus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

 Utseende 
En liten, slank, svart trebukk som er en svært god etterligning av en maur. Antennene er ganske tynne og litt kortere enn kroppen. Hodet er rundet og noe fremstrakt, pronotum svært langstrkt, lengre enn dekkvingene, innsnevret slik at det ligner maurens oppdelte thorax. Bakkroppen og dekkvingene er korte og hvelvede, og ligner dermed maurens gaster. Også "vepsetaljen" mellom propodeum og gaster hos mauren finner man igjen som en innsnevring mellom pronotum og dekkvingene.

 Levevis 
Ulikt de fleste andre trebukker lever disse artene på bakken, de voksne kan ikke fly. Larvene lever trolig underjordisk på røtter.

 Utbredelse 
Arten lever på Ny-Caledonia.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Parmenini Latreille, 1825
 Slekten Caledomicrus Vives, Sudre, Mille & Cazéres, 2011
 Caledomicrus mimeticus Vives, Sudre, Mille & Cazéres, 2011

 Kilder 
 Liste over slektene
 Katalog med utbredelsesdata 

 Eksterne lenker 
 Bilder av artene 



Kategori:Lamiinae
Kategori:Ny-Caledonias insekter
Kategori:Biller formelt beskrevet i 2011
Kategori:Dyr formelt beskrevet av Eduardo Vives Noguera
Kategori:Dyr formelt beskrevet av Jérôme Sudre